Ο **Μπρούνο Έντμουντ Πέτσεϊ** (Bruno Edmund Pezzey, 3 Φεβρουαρίου 1955 – 31 Δεκεμβρίου 1994) ήταν Αυστριακός επαγγελματίας ποδοσφαιριστής, ο οποίος αγωνιζόταν ως αμυντικός.

Σταδιοδρομία σε συλλόγους
-------------------------

Θεωρούμενος ως ένας από τους σπουδαιότερους Αυστριακούς αμυντικούς όλων των εποχών, ο Πέτσεϊ ξεκίνησε την επαγγελματική του σταδιοδρομία στην τοπική ΦΚ Βόραρλμπεργκ και μετακινήθηκε στην ΦΚ Βάκερ Ίνσμπρουκ μετά από μόνο μία σεζόν, κατακτώντας δύο πρωταθλήματα και ένα κύπελλο. Στη συνέχεια, εντάχθηκε στην Άιντραχτ Φραγκφούρτης το 1978, κερδίζοντας το Κύπελλο ΟΥΕΦΑ και ένα Κύπελλο Γερμανίας. Τέσσερις σεζόν με τη Βέρντερ Βρέμης δεν του έφεραν κάποιο τρόπαιο (δεύτερος στο πρωτάθλημα 2 φορές). Το 1987, εντάχθηκε στην ΦΚ Σβαρόφσκι Τιρόλ, με την οποία κέρδισε δύο πρωταθλήματα και ένα κύπελλο.

Εθνική ομάδα
------------

Ο Πέτσεϊ έκανε το ντεμπούτο του στην Εθνική Αυστρίας τον Ιούνιο του 1975 εναντίον της Τσεχοσλοβακίας και συμμετείχε στο Παγκόσμιο Κύπελλο του 1978 και στο Παγκόσμιο Κύπελλο του 1982. Στο τελευταίο τουρνουά, σημείωσε το πρώτο γκολ της Αυστρίας στην ισοπαλία με 2–2 εναντίον της Βόρειας Ιρλανδίας στη Μαδρίτη. Με την εθνική ομάδα είχε 84 συμμετοχές και 9 γκολ. Το 2016 ήταν στην πέμπτη θέση με τον Φρίντριχ Κοντσίλια στον κατάλογο με τις περισσότερες συμμετοχές όλων των εποχών της Αυστρίας. Η τελευταία του διεθνής συμμετοχή ήταν ένας φιλικός αγώνας τον Αύγουστο του 1990 εναντίον της Ελβετίας.

Θάνατος και κληρονομιά
----------------------

Ο Πέτσεϊ πέθανε από καρδιακή ανεπάρκεια σε νοσοκομείο του Ίνσμπρουκ την Παραμονή της Πρωτοχρονιάς του 1994, αφού συμμετείχε σε ένα παιχνίδι χόκεϊ επί πάγου, μόλις λίγες εβδομάδες πριν από τα 40α γενέθλιά του. Άφησε πίσω τη γυναίκα του και τις δύο κόρες του. Ο σύλλογος που αγωνίστηκε ως νέος, ΦΚ Λάουτεραχ, ονόμασε το αθλητικό του συγκρότημα προς τιμήν του.

Τίτλοι και διακρίσεις
---------------------

**Βάκερ Ίνσμπρουκ**

* Μπούντεσλιγκα Αυστρίας: 1974–75, 1976–77
* Κύπελλο Αυστρίας: 1974–75

**Άιντραχτ Φρανκφούρτης**

* Κύπελλο ΟΥΕΦΑ: 1979–80
* Κύπελλο Γερμανίας: 1980–81

**Σβαρόφσκι Τίρολ**

* Μπούντεσλιγκα Αυστρίας: 1988–89, 1989–90
* Κύπελλο Αυστρίας: 1988–89

Παραπομπές
----------

1. ↑  Arnhold, Matthias (9 Ιουνίου 2016). «Bruno Pezzey - Matches and Goals in Bundesliga». RSSSF. Ανακτήθηκε στις 10 Ιουνίου 2016.
2. ↑  (Αγγλικά) Μπρούνο Πέτσεϊ – Επιδόσεις στις διοργανώσεις της FIFA
3. ↑  Stokkermans, Karel (9 Ιουνίου 2016). «Bruno Pezzey - International Appearances». RSSSF. Ανακτήθηκε στις 10 Ιουνίου 2016.
4. ↑  «Austria - Record International Players». RSSSF. 29 Φεβρουαρίου 2012. Αρχειοθετήθηκε από το πρωτότυπο στις 7 Δεκεμβρίου 2008. Ανακτήθηκε στις 10 Ιουνίου 2016.
5. ↑  Hübner, Peter (2 Ιανουαρίου 1995). «Trauer um Österreicher Pezzey» (στα Γερμανικά). Berliner Zeitung. Αρχειοθετήθηκε από το πρωτότυπο στις 21 Σεπτεμβρίου 2012. Ανακτήθηκε στις 19 Δεκεμβρίου 2012.
6. ↑  «Sportanlage Bruno Pezzey» (στα Γερμανικά). FC Lauterach. Ανακτήθηκε στις 19 Δεκεμβρίου 2012.

Εξωτερικοί σύνδεσμοι
--------------------

* Μπρούνο Πέτσεϊ στο fussballdaten.de (Γερμανικά)
* (Αγγλικά) Μπρούνο Πέτσεϊ στο WorldFootball.net
* Μπρούνο Πέτσεϊ στην ιστοσελίδα National-Football-Teams.com
* Μπρούνο Πέτσεϊ στο Αρχείο της Άιντραχτ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8683161819232327960009
* GND: 1230868984

 |

 |